கேள்வி: டி. அதிவீரபாண்டியன் என்பது என்ன?
பதில்: டி. அதிவீரபாண்டியன் (''T. Athiveerapandian'', 1966 - 2025) என்பவர் தமிழக ஓவியர்களுள் ஒருவர். இவர் அரூப கலைபாணி ஓவியங்களை வரைவதில் வல்லுநர். இவர் பன்னாட்டு கலை அரங்கில் கவனம் பெற்ற தமிழக ஓவியர்களில் ஒருவராவார். குறிப்பாக நெய்தல் (திணை) நிலக் காட்சிகளை ஓவியங்களாக வரைந்ததற்காக அறியப்படுகிறார்.
கேள்வி: டி. அதிவீரபாண்டியன் - வாழ்க்கை வரலாறு பற்றி நீங்கள் என்ன அறிந்துள்ளீர்கள்?
பதில்: அதிவீரபாண்டியன் 1966 சனவரி 15 ஆம் நாள் சென்னை, இராயபுரம் பிறந்து வளர்ந்தார். கடல்சார்ந்த பகுதியில் பிறந்தாலும், இவரின் தாயார் மீனவச் சிறுவர்களுடன் பழக அனுமதிக்காமல் வீட்டிலேயே வைத்திருந்தார். பொதுவுடமைவாதியான இவரின் தந்தை துறைமுகத் தொழிலாளர் சங்கச் செயலாளராக இருந்தார். இதனால் வீட்டில் சோவியத் இதழ்களும், நூல்களும் இருந்தன. எனவே சிறுவயதிலிருந்தே வாசிப்பதும், வரைவதும் இவரது பொழுது போக்காக இருந்தது. இவரின் அண்ணன் மணவாளன் கடல்சார் பொறியியல் படித்து, கப்பலில் பணிக்குச் சேர்ந்தார். இவருக்கு ஓவியத்தில் ஆர்வமிருந்ததால், வெளிநாட்டுப் பயணங்களின்போது அங்கு கிடைக்கும் உயர்தர வண்ணங்களை வாங்கி அனுப்புவார். இராயபுரம் புனித பீட்டர் பள்ளியில் இவர் பயின்றபோது இவரது ஓவிய ஆசிரியராக இருந்த பீட்டர் இவரது ஓவிய ஆர்வத்தை ஊக்கப்படுத்தினார். பள்ளி இறுதித்தேர்வில் அதிவீரபாண்டியன் தோல்வியடைந்தார். 1984 இல் சென்னை ஓவியக் கல்லூரியில் பட்டயப் படிப்பில் மாணவராகச் சேர்ந்தார். 1998 ஆம் ஆண்டு அதே கல்லூரியில் ஓவியத்தில் முதுகலைப் பட்டம் பெற்றார்.https://www.arthouz.com/artist/t-athiveerapandian இவர் துவக்கத்தில் கல்லூரியில் தத்ரூபமான ஓவியங்களை வரைவதில் ஈடுபாடு கொண்டிருந்தார். கல்லூரியில் இவரின் சக மூத்த மாணவரான நடேஷ் வரைந்த ''அரூப மியூரல்'' ஓவியங்கள் அதிவீரபாண்டியனை வெகுவாக கவந்தன. அதன் பிறகு இவர் அரூப ஓவியங்களைத் தீட்டத் தொடங்கினார்.[https://www.hindutamil.in/news/opinion/columns/1378034-a-tribute-to-athiveera-pandyan.html அதிவீரபாண்டியன் (1966 – 2025): அரூபக் கலையின் அழகியல், கட்டுரை, சி. மோகன், இந்து தமிழ் திசை, 28 செப்டம்பர் 2025 ] இவரது ஓவியங்களின் கண்காட்சி பல நகரங்களில் நடத்தப்பட்டுள்ளன.
கேள்வி: டி. அதிவீரபாண்டியன் - விருதுகள்<ref>https://artygenie.com/artist-profile/athiveerapandian-t</ref> பற்றி தகவல் சொல்.
பதில்: * மனிதவள அமைச்சகத்தின் ஜூனியர் பெல்லோசிப் (1992-1994 ) * இந்திய அரசு மற்றும் மூத்த ஆராய்ச்சி மானிய பெல்லோசிப் 92011-2013 ) * தமிழ்நாடு அரசு அகாதமி விருது (1997, 1990) * பிராந்திய ஓவியத்திற்கான லலித் கலா அகாடமி விருது (1992) * ஆராய்ச்சி மானிய விருது (1990-1991)